
Intervenčné centrum – projekt práce s páchateľmi rodovo podmieneného násilia 
Tlačová správa

BRATISLAVA 15. 4. 2017 Mimovládna organizácia Aliancia žien Slovenska v apríli končí projekt, ktorým na Slovensku etablovala intervenčný program pre páchateľov násilia na ženách. V rámci projektu sa programu zúčastnili dve skupiny páchateľov, ktorí si odpykávajú trest v ústave na výkon trestu odňatia slobody. 

Realizátorka projektu Aliancia žien Slovenska sa venuje riešeniu problematiky násilia páchaného na ženách od roku 1994. Aktuálnym projektom, ktorým bolo založené „Centrum sociálneho výcviku“ pokračuje v druhej línii svojich aktivít zameraných na elimináciu násilia na ženách prostredníctvom práce s páchateľmi. Systematickému zavedeniu programov sociálneho výcviku pre páchateľov sa Aliancia žien najmä v spolupráci so  Zborom väzenskej a justičnej stráže a Koordinačno-metodickým centrom pre rodovo podmienené a domáce násilie venuje od roku 2012.

Súčasťou projektu je popri práci s páchateľmi, ktorí sú aktuálne vo výkone trestu, taktiež podpora ich bývalým aj aktuálnym partnerkám. Kontakt s páchateľmi aj partnerkami umožňuje získať komplexnejší a pravdivejší obraz o realite násilného partnerského vzťahu a jeho vývoja počas priebehu programu. 

[bookmark: _GoBack]V rámci projektu boli ako edukatívna pomôcka  nakrútené krátke filmy zobrazujúce rôzne situácie násilia v partnerských vzťahoch. „Páchatelia sa na nich učia identifikovať postoje, zámery, myšlienky a pocity, ktoré v danej situácii vyústia do násilného správania. Tieto princípy potom zosobňujeme na konkrétnych situáciách zo života účastníkov programu, hľadáme alternatívne nenásilné reakcie a precvičujeme si ich použitie“, objasňuje fungovanie skupiny riaditeľ Centra sociálneho výcviku a tréner Róbert Vavro. „Veríme, že po implementácii programov pre páchateľov vo výkone trestu odňatia slobody budeme po vyškolení ďalších lektorov môcť rozšíriť naše pôsobenie aj na páchateľov, ktorí ostali na slobode a potrebujú pomoc - návod, ako dokážu svoje správanie v budúcnosti zmeniť“, dodáva Vavro.



Kontakt:
Jitka Dvořáková
0944 917 982
www.alianciazien.sk

A home must be a safe place for everybody. Domov musí byť bezpečné miesto pre všetkých.

Supported by a grant from Norway.
Co-financed by the State Budget of the Slovak Republic.

Projekt je financovany z grantu Norskeho kralovstva prostrednictvom Nérskeho
finanéného mechanismu.
Spolufinancované zo statneho rozpottu Slovenskej republiky.




